2018-11-05

Lehdistötiedote

**Engcon kallistuu nyt automaattisesti Trimblen ohjaamana – tehokkuus lisääntyy**

**Engcon, maailman johtava rototilttien valmistaja, on kehittänyt yhdessä koneohjausjärjestelmien valmistajan Trimblen kanssa toiminnon, jonka avulla kauhan kallistus pysyy automaattisesti oikeana. Kaivukoneen kuljettajan tarvitsee toisin sanoen vain pitää oikea korkeus ja pyöritystaso. Toiminto lisää asiakkaiden tehokkuutta ja kannattavuutta.**

Engcon ja Trimble ovat jo vuosia pyrkineet integroimaan ja hyödyntämään toistensa tuotteita ja ominaisuuksia. Viime vuosina yritysten asiakkaat ovat voineet käyttää Engconin Positioning System (ePS) -järjestelmää yhdessä Trimblen Earthwork-koneohjausjärjestelmän kanssa. Järjestelmä on opastanut kuljettajaa, ja kuljettaja on voinut nähdä samalla kauhan tarkan asennon kaivukoneen ohjaamoon sijoitetulta näytöllä.

Nyt yritykset ottavat seuraavan askeleen yhteistyössään, sillä Trimble tarjoaa nyt automaattisen kallistustoiminnon ePS pyörintäanturilla sekä DC2-ohjausjärjestelmällä varustetuissa Engconin rototilteissä, alkaen mallista EC209. Kun käytössä on Trimblen Earthworks-koneohjausjärjestelmä, joka sisältää GS5x0-anturit ja ohjelmistoversion v1.7.0. tai uudemman, kuljettajan opastus ja automaattinen ohjaus voidaan ottaa käyttöön.

- Yhteistyö Engconin kanssa on sujunut erittäin hyvin, ja automaattista kallistustoimintoa koskeva projekti onnistui erinomaisesti, sanoo Fredrik Eklind, joka työskentelee Product Managerina Trimblen Machine Control, Civil Engineering and Construction Division -osastolla.

- Markkinoiden asettamat tuottavuus-, kannattavuus- ja automatisointivaatimukset kasvavat urakointialalla, ja yhdistämällä sekä rototiltin että koneohjausjärjestelmän automaattista kallistustoimintoa varten emme vain vastaa markkinoiden vaatimuksiin vaan myös lisäämme kuljettajien työskentelymukavuutta, Fredrik Eklind sanoo.

**DC2:n integrointi luo uusia mahdollisuuksia**

Engconin ja Trimblen yhteensopivuuden ansiosta asiakas saa käyttöönsä Engconin etähallinnan mahdollistavan appsin Trimblen Android-näytöltä, Trimble App Centralin kautta. Etätukea on tällöin mahdollista saada suoraan suuren Trimble-näytön ja koneohjausjärjestelmän internetyhteyden kautta. Näin DC2 on täysin riippumaton asiakkaan käytössä olevasta puhelinmallista.

- Tämä on suuri askel kohti alustariippumattomuutta, ja Trimble on ollut erittäin herkkäkorvainen kehitystyössä, sanoo Peter Huczkowsky, Engconin ohjausjärjestelmän kehitysvastaava ja Trimble-projektin vastuuhenkilö.

Automaattinen kallistustoiminto on saatavissa jo nyt.

**Automaattisen, engconin ja Trimblen tuotteilla toteutettavan kallistustoiminnon järjestelmävaatimukset:**

Trimblen koneohjausjärjestelmä:Earthworks, jossa on GS5x0-anturit ja ohjelmistoversio v1.7.0. tai uudempi. Aiempia hybridijärjestelmiä ei tueta.

Engconin rototiltit:Kaikki ePS-pyörintäanturilla ja DC2-ohjausjärjestelmällä varustetut rototilttimallit mallista EC209 alkaen.

**Yhteystiedot:**Sten Strömgren, engcon Group | +46 [0]70 529 96 32

**Trimbleä koskevissa kysymyksissä ota yhteyttä:**Fredrik EklindMatkapuhelin: +46 72 08 39 559
S-posti: fredrik\_eklind@trimble.com

**Engconia koskevissa kysymyksissä ota yhteyttä:**Peter HuczkowskyCIO & Head of Development Control SystemsMatkapuhelin: +46 70 529 96 07S-posti: peter.huczkowsky@engcon.com